**Noi nu ştim ce vrem cu adevărat**

*Andreionthepoetry*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Noi nu ştim ce vrem cu adevărat -

Dovada cea mai bună e venirea

Cuvântului ce-n om S-a întrupat,

Ca-n dar să ne aducă Mântuirea.

Pe El Îl aştepta de mii de ani

Poporul cel ales de Dumnezeu.

Când S-a născut, să-l scape de romani,

Atât a vrut, nu de păcatul greu!

Noi, cei de azi, ştim bine c-a venit

S-aducă fiecăruia salvarea,

Dar, ca poporu-acela-ncremenit,

Nici noi nu-i ascultăm acum chemarea.

L-am aşteptat, cu toţii, mii de ani,

Scriptura să-mplinească,-atâta doar?!

Să nu-L lăsăm să fi murit în van -

Lucrarea Lui nu poate fi-n zadar!